**ОБАВЕШТЕЊЕ**

**О ПРОДУЖЕЊУ РОКА ЗА ПОДНОШЕЊЕ ПОНУДА**

|  |  |
| --- | --- |
| **Назив наручиоца:**  | Министарство грађевинарства, саобраћаја и инфраструктуре |
| **Адреса наручиоца:**  | Београд, Немањина 22-26 |
| **Интернет страница наручиоца:**  | www.mgsi.gov.rs; |
| **Врста наручиоца:**  | Органи државне управе |
| **Врста поступка јавне набавке:**  | Отворени поступак јавне набавке  |
| **Врста предмета:**  | Услуге |
| **Опис предмета набавке, назив и ознака из општег речника набавке:**  | Услуге израде техничке документације за изградњу Луке Смедерево (Студије оправданости са Идејним пројектом), назив и oзнака из општег речника набавке: 71320000 - услуге техничког пројектовања. |
| **Датум објављивања позива за подношење понуда:**  | 21.04.2017. године |
| **Датум објављивања обавештења о продужењу рока:**  | 26.05.2017. године |
| **Разлог за продужење рока:** | Сходно одредби члана 63. став 5. Закона о јавним набавкама (,,Службени гласник РС”, број 124/12, 14/15 и 68/15) који гласи: "Ако наручилац измени или допуни конкурсну документацију осам или мање дана пре истека рока за подношење понуда, наручилац је дужан да продужи рок за подношење понуда и објави обавештење о продужењу рока за подношење понуда." |
| **Време и место подношења понуда (нови рок):**  | **Рок за подношење понуда истиче 30.05.2017. године у 12,00 часова.**Понуду поднети на преузетој конкурсној документацији уз потпис и оверу печатом од стране овлашћеног лица на назначеним местима у прилозима. Понуда се припрема и подноси у складу са одредбама Закона о јавним набавкама и условима одређеним у овој конкурсној документацији. Понуда мора бити јасна и недвосмислена, откуцана или читко попуњена и која у прилогу садржи све тражене доказе о испуњености услова за учешће у поступку набавке. Сви документи у понуди морају бити повезани у целину и запечаћени, тако да се не могу накнадно убацивати, одстрањивати или замењивати појединачни листови, односно прилози, а да се видно не оштете листови или печат. Понуђач је дужан да овако обрађену понуду преда у запечаћеној и обезбеђеној коверти или кутији тако да се приликом отварања понуде може са сигурношћу утврдити да се први пут отвара, са назнаком: **„Понуда за јавну набавку - услуге израде техничке документације за изградњу Луке Смедерево (Студије оправданости са Идејним пројектом), број ЈН 15/2017 - НЕ ОТВАРАТИ”**, на адресу: Министарство грађевинарства, саобраћаја и инфраструктуре, Немањина 22-26, Београд, преко писарнице Управе за заједничке послове републичких органа.На полеђини коверте односно кутије потребно је навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.Неблаговременом ће се сматрати понуда која није примљена од стране наручиоца до назначеног датума и часа. Наручилац ће по окончању поступка јавног отварања понуда, вратити понуђачима, неотворене, све неблаговремено поднете понуде, са назнаком да су поднете неблаговремено. Понуђач може да поднесе само једну понуду. |
| **Време и место отварања понуда:**  | Отварање понуда обавиће се по истеку рока за подношење понуда **30.05.2017. године у 12,30 часова**, на адреси наручиоца: Министарство грађевинарства, саобраћаја и инфраструктуре Немањина 22-26, Београд, II спрат, Свечана сала. Отварање понуда је јавно и може присуствовати свако заинтересовано лице. |
| **Лице за контакт:**  | Лице за контакт: Снежана Шокчанић, е-mail: snezana.sokcanic@mgsi.gov.rs |
| **Остале информације:**  | - |